|  |  |
| --- | --- |
|  |  |
| **ΕΛΛΗΝΙΚΗ ΔΗΜΟΚΡΑΤΙΑ****ΥΠΟΥΡΓΕΙΟ ΥΓΕΙΑΣ****4η Δ.Υ.Πε. ΜΑΚΕΔΟΝΙΑΣ – ΘΡΑΚΗΣ****ΓΕΝΙΚΟ ΝΟΣΟΚΟΜΕΙΟ ΔΡΑΜΑΣ**  | **Δράμα, 29/01/2021** |

|  |
| --- |
| **ΔΕΛΤΙΟ ΤΥΠΟΥ** |

**«Το Νοσοκομείο θωρακίζεται συνεχώς με μόνιμους γιατρούς».**

Με χαρά γνωστοποιούμε ότι ορκίστηκαν προ ημερών ως μόνιμοι ιατροί Ε.Σ.Υ. στο Νοσοκομείο μας, οι εξής:

* Ματσουκατίδης Παναγιώτης: Επιμελητής Β΄, ειδικότητας Μαιευτικής –Γυναικολογίας
* Τσιάρας Γρηγόριος: Επιμελητής Β ΄, ειδικότητας Ορθοπαιδικής- Τραυματολογίας
* Στρατάκης Ιωάννης : Επιμελητής Β΄, ειδικότητας Καρδιολογίας

Από την **Προκήρυξη 1965/11.02.2020** των οκτώ (8) μονίμων θέσεων ιατρών Ε.Σ.Υ., έχει ολοκληρωθεί ο διορισμός των τριών (3) παραπάνω διορισθέντων ιατρών.

Αναμένεται ο διορισμός τριών (3) ιατρών ειδικοτήτων Χειρουργικής, Ιατρικής Βιοπαθολογίας και Αιματολογίας ή Ιατρικής Βιοπαθολογίας.

 Οι θέσεις της ανωτέρω Προκήρυξης για τις ειδικότητες Αναισθησιολογίας και Εσωτερικής Παθολογίας απέβησαν άγονες και θα επαναπροκηρυχθούν.

 Από την **Προκήρυξη 15157/22.09.2020** των δύο (2) μονίμων θέσεων ιατρών Ε.Σ.Υ., αναμένεται ο διορισμός του Διευθυντή Εσωτερικής Παθολογίας, ενώ η θέση του Διευθυντή Πνευμονολογίας απέβη άγονη και θα επαναπροκηρυχθεί.

 Ευχόμαστε στους νέους ιατρούς μας καλή σταδιοδρομία στο νοσοκομείο μας, καλή δύναμη και καλή τύχη!

ΚΑΘΕ ΜΕΡΑ ΓΙΝΟΜΑΣΤΕ ΚΑΙ ΠΙΟ ΙΣΧΥΡΟΙ!

|  |
| --- |
| **Η Διοικήτρια****του Γενικού Νοσοκομείου Δράμας****Καρατζόγλου Β. Θεσσαλονικιά** |